เรื่องร้องเรียน: สวัสดีคะ หนูเป็นแฟนของคนที่บาดเจ็บ คือแฟนหนูทำงานเขตดุสิตมาจะครบ2เดือนแล้ว เป็นพนักงานเก็บขนมูลฝอย แล้ววันนี้ได้เกิดอุบัติเหตุ ตกท่อระบายน้ำระหว่างปฏิบัติหน้าที่ จนเกิดบาดแผลที่ทำให้เนื้อเปิดจนเหนเส้นเอ็น แต่พอโทถามกับทางหัวหน้า เค้าบอกว่ายังไม่มีสัญญาจ้าง ใช้ประกันสังคมก็ไม่ได้ เงินเดือนก้อยังไม่ได้เลย พวกเราเดือดร้อนมากๆคะ ถามหัวหน้า เค้าก็บอกต้องรอทางเขต ทางเขตก็บอกให้ที่ฝ่ายจัดการ รบกวนช่วยจัดการประสานงานให้พวกลูกจ้างอย่างพวกเราด้วยนะคะ  พวกหนูไม่ได้มีเงินสำรองกันมากมาย รอเงิน2จะเข้าเดือนที่2ยังไม่ได้รับเงินเดือนหรือสัญญาจ้างแต่อย่างใด ขอบคุณคะ
การดำเนินการของเจ้าหน้าที่: สำนักงานเขตดุสิตรู้สึกเสียใจกับเหตุการณ์ที่เกิดขึ้น และไม่ได้นิ่งนอนใจ เนื่องจากการดูแลบุคลากรเป็นเรื่องที่กทม.ให้ความสำคัญเป็นอย่างยิ่ง โดยเบื้องต้นได้ประสานไปยังโรงพยาบาลวชิรพยาบาลแล้ว โดยทาง รพ. แนะนำให้ผู้ประสบอุบัติเหตุใช้สิทธิบัตรทองประกันสุขภาพถ้วนหน้า เนื่องจากสิทธิประกันสังคมมีเงื่อนไขว่าต้องส่งเบี้ยให้ครบ 3 เดือนถึงจะเบิกค่ารักษาได้ ซึ่งกรณีดังกล่าวยังไม่เข้าเกณฑ์  สำนักงานเขตดุสิตได้ให้ความห่วงใย พูดคุย ติดตามดูแลอย่างใกล้ชิด โดยได้ประสานความช่วยเหลือเพื่อเป็นขวัญและกำลังใจให้กับผู้ประสบอุบัติเหตุและครอบครัวทันที ทั้งนี้ขอให้ท่านและครอบครัวไม่ต้องเป็นกังวล หากมีข้อสงสัยสามารถสอบถามรายละเอียดได้ที่ฝ่ายรักษาความสะอาดฯ เขตดุสิต ได้ในวันและเวลาราชการ 08.00-16.00 น. โทร. 02-585-9983 หรือติดต่อโดยตรงได้ที่หัวหน้างานตลอดเวลา  ทั้งนี้ขอแสดงความเสียใจกับเหตุการณ์ที่เกิดขึ้นและขอให้ท่านสามารถฟื้นตัวได้ในเร็ววัน
ความเห็นของผู้แจ้ง: ตอนนี้แฟนหนูอยู่ที่โรงพยาบาลวชิระคะ ตอนแรกคิดว่าจะได้เย็บแผล แต่เนื่องจากมันโดนเส้นเอ็น อาจจะได้ผ่าตัดคะ
พื้นที่: แขวงดุสิต เขตดุสิต กรุงเทพมหานคร